A Törvényszék (nyolcadik tanács) 2018. december 5‑i ítélete – Sumner kontra Bizottság
(T‑152/17. sz. ügy)
„Dokumentumokhoz való hozzáférés – 1049/2001/EK rendelet – A Bizottság által Írországgal szemben indított, kötelezettségszegés megállapítása iránti eljárásra vonatkozó dokumentumok – A hozzáférés megtagadása – Az ellenőrzések, nyomozati cselekmények és könyvvizsgálatok védelmével kapcsolatos kivétel – Általános vélelem – Nyomós közérdek”
1.      Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Szigorú értelmezés és alkalmazás – A valamely kivétel hatálya alá tartozó dokumentumok konkrét és egyedi vizsgálatára vonatkozó kötelezettség – Terjedelem
(1049/2001 európai parlamenti és tanácsi rendelet, (4) preambulumbekezdés, és 1. és 4. cikk)
(lásd: 25. és 27. pont)
2.      Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Az ellenőrzések, vizsgálatok és könyvvizsgálatok céljainak védelme – Terjedelem – A Bizottság folyamatban lévő kötelezettségszegési eljárásra vonatkozó igazgatási ügyiratában szereplő dokumentumokra való alkalmazás – Bennfoglaltság
(1049/2001 európai parlamenti és tanácsi rendelet, 4. cikk, (2) bekezdés, harmadik francia bekezdés)
(lásd: 28. pont)
3.      Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – A hozzáférés megtagadása – Indokolási kötelezettség – Terjedelem – A dokumentumok bizonyos kategóriáira alkalmazandó általános vélelmekre való támaszkodás lehetősége – Korlátok
(1049/2001 európai parlamenti és tanácsi rendelet, 4. cikk, (2) bekezdés)
(lásd: 29., 30., 59. pont)
4.      Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Az ellenőrzések, vizsgálatok és könyvvizsgálatok céljainak védelme – Kötelezettségszegési eljárással kapcsolatos dokumentumokra való alkalmazás ezen eljárás pert megelőző szakaszában – A hozzáféréshez való jog alóli kivételnek a közigazgatási iratok között lévő valamennyi dokumentumra való alkalmazására vonatkozó általános vélelem – Megengedhetőség – A kért dokumentumok hozzáférhetővé tételére nézve az 1049/2001 rendeletben szereplőnél korlátozottabb kereteket előíró különös szabályozás alkalmazhatóságának szükségessége – Hiány
(1049/2001 európai parlamenti és tanácsi rendelet, 4. cikk, (2) bekezdés, harmadik francia bekezdés)
(lásd: 31., 32., 35., 39. pont)
5.      Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – Az intézményektől származó, a tagállami hatóságok birtokában lévő dokumentumok – A nemzeti szabályoknak a hozzáférés iránti kérelmekre való alkalmazhatósága
(EUMSZ 4. cikk, (3) bekezdés; 1049/2001 európai parlamenti és tanácsi rendelet, (15) preambulumbekezdés és 5. cikk)
(lásd: 40. pont)
6.      Megsemmisítés iránti kereset – A jogszerűség vizsgálata – Szempontok – Kizárólag a vitatott jogi aktus elfogadása idején fennálló ténybeli és jogi elemek figyelembevétele
(EUMSZ 263. cikk)
(lásd: 42. pont)
7.      Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Az ellenőrzések, vizsgálatok és könyvvizsgálatok céljainak védelme – A kivételnek az összes dokumentumra való alkalmazására vonatkozó általános vélelem – A vélelem alkalmazásának hatásai – A tartalom részleges hozzáférhetővé tétele – Kizártság
(1049/2001 európai parlamenti és tanácsi rendelet, 4. cikk, (2) bekezdés, harmadik francia bekezdés)
(lásd: 49. pont)
8.      Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Az ellenőrzések, vizsgálatok és könyvvizsgálatok céljainak védelme – A dokumentumok hozzáférhetővé tételét igazoló nyomós közérdek – Hivatkozás az átláthatóság elvére és a nyilvánosságnak az intézmények munkájáról történő tájékoztatáshoz való jogára – Az adott üggyel kapcsolatban álló különleges megfontolások előadásának szükségessége
(1049/2001 európai parlamenti és tanácsi rendelet, 4. cikk, (2) bekezdés, harmadik francia bekezdés)
(lásd: 60., 61., 64. pont)
9.      Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – A dokumentumok hozzáférhetővé tételét igazoló nyomós közérdek – Fogalom – A Bizottság által valamely tagállammal szemben indított, kötelezettségszegés megállapítása iránti eljárásra vonatkozó dokumentumokhoz való hozzáférés iránti kérelem – Az érdekeltnek a nemzeti szinten indítandó eljárások életképességének értékeléséhez fűződő különös érdeke – Kizártság
(1049/2001 európai parlamenti és tanácsi rendelet, 4. cikk, (2) bekezdés)
(lásd: 62. pont)
Tárgy
A munkaidő szervezés egyes szempontjairól szóló, 2003. november 4 i 2003/88/EK európai parlamenti és tanácsi irányelv (HL 2003. L 299., 9. o.; magyar nyelvű különkiadás 5. fejezet, 4. kötet, 381. o.) alkalmazásával kapcsolatban Írországgal szemben kötelezettségszegés megállapítása iránt indított 2014/4131. sz. eljárással kapcsolatos dokumentumokhoz való hozzáférés megtagadásáról szóló, 2017. január 13‑i C(2017) 247 final bizottsági határozat megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Törvényszék Loreto Sumnert kötelezi a költségek viselésére.
3)
Írország maga viseli saját költségeit.